Index - Kultúr - Kopott Lebowski és a lila pöttyös alsó
2005.02.06. 16:25 Kapcsolódó cikkek (4)
Kritikánk a filmről Beszívott kéményseprők és hoppon maradt nyilasok 2. nap: Drog, nyomor és asztali áldás Büdös bálnák és makacs nácik a Szemlén Elcsépelt filmes ötletből készült alsógatyás telepi vagányok, egy bolondos magasugró és a kacagtató halálos betegség sokkolták az Index kritikusait az ötödik napon. Dyga Zsombor: Kész cirkusz! Szabó Zoltán
Gárdos Péter: A porcelánbaba Földes András
Erdőss Pál: Üvegfal Mesterházy Lili A leukémiás kislány életéért folytatott harc filmes elbeszélése akár drámai is lehetne, értékéből azonban sokat levon, hogy a sajtóvetítést az Aquincum teremben ötpercenként hangos nyerítés szakítja meg - igen, bevallom, néha már én sem bírtam ki, hogy ne vihogjak fel a tragikusan banális, idejétmúlt, hamisan csengő mondatokon. "Jófej vagy, Zalán" - pislogja a kétségbeesett anyát játszó Szalay Mariann és régi, szabadkai szerelme karjaiba omlik, aki egyébként lila pöttyös alsót hord és fehér rózsát fektet lágyan a reggelizőtálcára. Ágnes szerepében Szalay az abszolút főszereplő, de egyszerűen nem az a filmes arc, akit szívesen nézek két percnél tovább; a játéka erőtlen, üresen koppannak a szavai. Az Üvegfal komótós, hagyományos, Hallmark-tévés film, katarzis nincs, csak kínosan steril percek. Egyedül Anger Zsolt ad súlyt a filmnek, aki Ágnes alkoholista bátyját játssza - az ő karaktere aztán akkor válik teljesen hiteltelenné, amikor a maga alá vizelő, beszédképtelen roncsból a gőzfürdő és az akupunktúrás kezelés uszkve három nap alatt embert farag.